पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार द्वारा कोरोना महामारी के नियंत्रण के लिए राजस्थान महामारी अध्यादेश 2020 के लिए विभिन्न वर्ग में जारी जुर्माना राशि का प्रावधान किया गया है। इसके तहत जिले में उक्त अध्यादेश के जारी होने से लेकर 30 अप्रैल तक पुलिस एवं प्रशासन द्वारा कोविड नियमों का उल्लंघन करने वाले 55,493 व्यक्तियों से कुल 95 लाख 99 हजार 476 रुपए का जुर्माना वसूल किया गया है।
जिला कलेक्टर लोक बंधु ने बताया कि राजस्थान महामारी अध्यादेश 2020 के तहत जारी एहतियात उपायों का उलंघन करने वाले व्यक्तियों पर सख्त कार्यवाही जारी है। उन्होंने बताया कि जिले में पुलिस विभाग एवं प्रशासन द्वारा नियमों का उल्लंघन करने वालों पर कार्यवाही कर जुर्माना वसूल किया जा रहा है। इसके तहत 30 अप्रैल 2021 तक जिले में कुल 55,493 व्यक्तियों से कुल 95 लाख 99 हजार 476 रुपए का जुर्माना वसूल किया गया है।
17 वाहनों पर की कार्रवाई, 4 जब्त
परिवहन विभाग के उड़न दस्तों द्वारा 17 निजी वाहनों पर क्षमता से अधिक यात्री बैठाकर नियम विरूद्ध संचालन पर कार्यवाही की गई। वहीं 4 वाहनों को जब्त किया गया तथा 19600 रुपए प्रशमन राशि वसूल की गई। जिला परिवहन अधिकारी नितिन बोहरा ने बताया कि निजी बसों में बैठक क्षमता का 50 प्रतिशत ही अनुमत किया गया है।
सोमवार को विशेष अभियान चलाकर बाड़मेर, धोरीमन्ना, रामसर एवं गडरारोड में कार्रवाई की गई। इसमें उक्त आदेशों की अवहेलना कर अनुमत क्षमता से अधिक यात्री बैठाकर संचालन करने वाले 17 निजी वाहनों के खिलाफ कार्रवाई की गई एवं 4 वाहनों को जब्त किया गया।
सिणधरी में 6 वाहन सीज किए और जुर्माना वसूला
सिणधरी, उपखंड में मेडिकल इमरजेंसी के अलावा घर से बाहर निकलने वालो पर सख्त कार्रवाई कर चालान काटे। उपखंड अधिकारी वीरमाराम चौधरी, तहसीलदार ममता लहुआ, थाना अधिकारी बलदेव राम ने अनावश्यक बाहर निकलने वाले लोगों सेकड़ाई से पूछताछ की गई। इस दौरान 6 वाहन सीज किए व 8500 का जुर्माना वसूला गया।
धोरीमन्ना में नियम विरुद्ध खुली दुकानें सीज
धोरीमन्ना, धोरीमन्ना कस्बे में पांच दुकानों को सीज किया गया। धोरीमन्ना तहसीलदार भागीरथराम विश्नोई ने बताया कि सोमवार को धोरीमन्ना क्षेत्र में गुड़ामालानी रोड पर खेतमल जैन व नेशनल हाईवे पर भादू पशु आहार व मुख्य बाजार में रामदेव फैंसी स्टोर, वेलकम फैंसी स्टोर, कृष्णा दूध डेयरी को सीज किया गया और बिना मास्क पहने 15 लोगों के चालान काटे, 35 लोगों के बिना मास्क चालान काटे।
इस मौके पर धोरीमन्ना थानाधिकारी हरचंदराम देवासी, धोरीमन्ना नायब तहसीलदार रायमलराम चौधरी मौजूद रहे। धोरीमन्ना क्षेत्र में कोरोना गाइडलाइन की पालना नहीं कर रहे सात लोगों को गिरफ्तार किया गया। थानाधिकारी हरचंदराम देवासी ने बताया कि धोरीमन्ना क्षेत्र में कोरोना गाइडलाइन की पालना नहीं कर रहे सात लोगों को गिरफ्तार किया है।
गाइडलाइन तोड़ी तो काटे चालान
धनाऊ, सोमवार को धनाऊ बीडीओ गोपाराम मेघवाल के नेतृत्व में मय पुलिस जाब्ता ने धनाऊ, आलमसर, दीनगढ़, इटादा, मीठे का तला, बींजासर, सरूपे का तला व गोहड़ का तला में कोरोना गाइडलाइन का उल्लंघन करने पर कोरोना महामारी एक्ट के तहत चालान काटकर 27 सौ रुपये की वसूली की।
विकास अधिकारी गोपाराम मेघवाल ने बताया कि जन अनुशासन पखवाड़े के तहत लोगों को घरों में ही रहने के लिए पाबंद कर रहे हैं। बेवजह घरों से बाहर निकलने, मास्क नहीं पहनने तथा नियमों का उल्लंघन करने वालों के खिलाफ समय समय पर कार्यवाही अमल में लाई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn